|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.: 8364 Αθήνα, 14/09/2019

**ΔΕΛΤΙΟ ΤΥΠΟΥ**

Το Δ.Σ. σε συνεδρίασή του στις 14/9 αποφάσισε ομόφωνα την κήρυξη 24ωρης απεργίας την Τρίτη 24/9/2019, ενάντια στο νέο πολυνομοσχέδιο της κυβέρνησης της ΝΔ. Πρόκειται για ένα νομοσχέδιο που από την μία δίνει «γη και ύδωρ» στους επενδυτές που δραστηριοποιούνται ή θα δραστηριοποιηθούν στη χώρα μας, ενώ παίζει το ρόλο του οδοστρωτήρα για όσα εργασιακά δικαιώματα έχουν απομείνει. Ταυτόχρονα προχωράει σε πρωτόγνωρες διαδικασίες ηλεκτρονικού φακελώματος των συνδικάτων, χτύπημα των ζωντανών γενικών συνελεύσεων, επιβεβαιώνοντας ότι τα αντεργατικά μέτρα πάνε χέρι – χέρι με την καταστολή. Για την επιτυχία της κινητοποίησής μας αποφασίστηκαν επίσης τα εξής:

* Να πραγματοποιηθεί σύσκεψη με τα σωματεία μέλη μας την Πέμπτη 19/9 στις 17:00 στο κτίριο του ΕΚΑ για την καλύτερη οργάνωση και συντονισμό των κινητοποιήσεων, με τη συμμετοχή της νομικής υπηρεσίας για τυχόν διευκρινήσεις.
* Να συνταχθεί υπόμνημα με τη συμβολή της νομικής μας υπηρεσίας που θα εκφράζει την αντίθεσή μας και τις θέσεις μας απέναντι στο πολυνομοσχέδιο, να κατατεθεί στο υπουργείο εργασίας και να κοινοποιηθεί προς τα σωματεία μέλη μας.
* Εξουσιοδοτούμε την εκτελεστική επιτροπή να μετατοπίσει την 24ωρη απεργία σε περίπτωση που η κυβέρνηση φέρει νωρίτερα προς συζήτηση το νομοσχέδιο στη βουλή.
* Διοργάνωση συγκέντρωσης του ΕΚΑ την ημέρα της απεργίας στην Πλ. Κλαυθμώνος στις 11:00.

Καλούμε τα σωματεία μέλη μας να συμμετέχουν σε όλες τις κινητοποιήσεις προκειμένου να αποτρέψουμε την ψήφιση του αντεργατικού εκτρώματος της κυβέρνησης.

Το Δ.Σ.